《春日田园杂兴》
宋代·刘应龟

独犬寥寥昼护门，是间也自有桃源。
梅藏竹掩无多路，人语鸡声又一村。
屋角枯藤黏树活，田头野水入溪浑。
我来拾得春风句，分付沙鸥莫浪言。

作者简介：（1244—1307）元间婺州义乌人，字元益，号山南隐逸。少多大志。宋咸淳间游太学，丞相马骥高其才，欲以女妻之，坚不允，由是名益高。乃筑室南山，卖药以自晦。入元，部使者强起主教乡邑，官至杭州学正。有《山南先生集》。